cyanic-selkie/wikianc huggingface dataset:
Åselen kunta
Åselen kunnassa sijaitsee Björnlandetin kansallispuisto (11,3 km²) ja Fredrikaan aiotaan rakentaa Euroopan suurin buddhalainen temppeli.
Pallokerho-35 (naiset)
Pallokerho-35:n naisten edustusjoukkue eli PK-35 on osa helsinkiläistä jalkapalloseuraa Pallokerho-35:tä. Se pelaa kaudella 2021 Suomen korkeimmalla sarjatasolla Kansallisessa liigassa, jonne se nousi kauden 2019 päätteeksi voitettuaan nousukarsinnassa IK Myranin. PK-35 pääsi nousukarsintaan jo edeltäneellä kaudella 2018 mutta hävisi silloin ONS:lle.
Joukkueen päävalmentaja on Rami Rantanen.
Historia
Kauden 2008 päätteeksi PK-35:n miesten ja naisten edustusjoukkueet siirrettiin parempien resurssien toivossa Vantaalle, jolloin syntyi uusi seura PK-35 Vantaa. Edustustoimintaa jäi kuitenkin myös Helsinkiin, jolloin PK-35:n naisten joukkue jatkoi Naisten Kolmosessa.
Neljä Ruusua
Uran alku ja läpimurto (1982–1995)
Neljä Ruusua solmi vuonna 1986 levytyssopimuksen Parlophone-levy-yhtiön kanssa. Yhtyeen debyyttialbumi Neljä Ruusua julkaistiin huhtikuussa 1987. Toinen albumi Kasvukipuja julkaistiin jo lokakuussa. Neljän Ruusun kolmas levy Hyvää päivää julkaistiin marraskuussa 1989, ja se nousi yhtyeen ensimmäisenä albumina Suomen viralliselle albumilistalle. Levyn korkein listasijoitus oli 21.
Lokakuussa 1990 julkaistu Hyvää yötä Bangkok nousi albumilistan viidennelle sijalle ja myi kultalevyyn oikeuttavan määrän. ”Sukellus”-single nousi myös Suomen single- ja radiosoittolistalle. Yhtyeen viides albumi Haloo julkaistiin maaliskuussa 1992, ja se nousi albumilistan toiseksi. Levy myi vielä samana vuonna platinaa. Haloon kappaleista neljä nousi listoille, ja ”Juppihippi­punkkari” kapusi singlelistan ensimmäiseksi ja radiolistan toiseksi. Suosion siivittämänä yhtye siirtyi seuraavalla kiertueellaan esiintymään klubeista ikärajattomille tanssilavoille. Emma-gaalassa Neljä Ruusua palkittiin Vuoden yhtye -palkinnolla.
Kielenvaihdokset ja tauko (1996–2007)
Pop-uskonto-kiertueen päätyttyä yhtye koki, ettei heillä ollut ”enää suomenkieliselle yleisölle mitään annettavaa”. Täten Neljä Ruusua päätti vaihtaa laulukielen englantiin ja tavoitella kansainvälistä uraa. Uudelleen nimetty 4R-yhtye julkaisi maaliskuussa 1996 albumin Mood, joka nousi Suomen albumilistan kärkeen ja myi kultaa. Levyn nimikkokappale nousi myös singlelistan kolmannelle sijalle. Yhtyeen toinen englanninkielinen albumi Not for Sale julkaistiin vuonna 1997. Levy ei menestynyt edeltäjänsä lailla, ja sen korkein sijoitus albumilistalla oli 23. 4R ehti esiintyä myös ulkomailla, mutta ei lopulta saavuttanut kansainvälistä menestystä. Yhtyeen kielenvaihdos sai myös paljon kritiikkiä yleisöltä, mutta Ilkka Alanko on todennut, ettei Neljä Ruusua olisi välttämättä pysynyt yhdessä ilman 4R:ää. Myös Lade Laakkonen on todennut: ”Se oli semmonen monella tapaa kaupallinen itsemurha bändiltä, mutta se piti kokeilla.”
Prievidza
Prievidza on kaupunki Trenčínin alueella, Slovakiassa, maan luoteisosassa, 160 km Bratislavasta. Sen pinta-ala on 43,06 km² ja väkiluku oli 51&nbso;412 asukasta 31. joulukuuta 2005. Vuoden 2001 väestönlaskennan mukaan asukkaista 96,7 % oli slovakkeja ja 1,0 % tšekkejä. Sekä saksalaisten että unkarilaisten osuus oli 0,5 %. Uskonnoltaan 61,9 % ilmoitti olevansa roomalaiskatolisia, 2,3 % protestantteja ja 29,0 % ei ilmoittanut mitään uskontoa.
Viilu
pienoiskuva|Eri puulajeista tehtyjä viiluja. Viilu on tukista useimmiten sorvaamalla saatu ohut levy ja vanerin perusosa. Viilu voidaan myös valmistaa höyläämällä, jolloin saadaan höyläviilu. Viilujen paksuus ja koko vaihtelee puulajin ja käyttötarpeen mukaan. Havuviilu eli kuusesta tai männystä sorvattu viilu on yleensä 2–4 mm paksu, koivuviilu taas 1–2 mm. Höyläviilut ovat ohuempia, 0,2 mm:stä ylöspäin.
Karabulak
Karabulak (ing. ja ) on kaupunki Venäjän federaation Pohjois-Kaukasiassa sijaitsevassa Ingušian tasavallassa, linnuntietä noin 17 kilometriä pääkaupungista Magasista koilliseen. Kaupunki on Pohjois-Kaukasian poikki kulkevan valtatien M29 ja Venäjän rautateiden samansuuntaisen poikittaisradan varrella. Tasavallan päälentokenttä löytyy noin 10 kilometriä kaupungin itäpuolelta.
Neith
Neith kuvattiin usein nuolin koristeltuna naisena tai pelkästään kahtena yhteensidottuna nuolena. Alun perin Neithin palvonta keskittyi Ala-Egyptissä Niilin suistossa sijainneeseen Saisin kaupunkiin, jossa hänen palvontansa alkoi jo ensimmäisen dynastian aikaan. Neith on myös yksi Esnan suojelusjumalattarista. Myöhemmin hänestä tuli kautta Egyptin tunnettu, kun hänet alettiin liittää Sethin puolisoksi. Myöhäiskaudella ristissä olevia nuolia luultiin kudontaan käytetyksi sukkulaksi, joten Neithistä tuli kutojien jumalatar.
HMS Leander (F109)
Valmistus
Alus tilattiin vuosien 1959-1960 hankinnoissa Harland and Wolffilta Belfastista, missä köli laskettiin 10. huhtikuuta 1959 telakkanumerolla 1591. Se laskettiin vesille 28. kesäkuuta 1961 ja valmistui 27. maaliskuuta 1963.
HMS Sparrowhawk (1895)
Valmistus
Alus tilattiin Laird, Son and Companyltä Birkenheadistä ja sen köli laskettiin 30. toukokuuta 1895 telakkanumerolla 607. Alus laskettiin vesille 8. lokakuuta 1895 ja se valmistui kesäkuussa 1897.
Pekka Sirén
Pekka Olavi Sirén (3. heinäkuuta 1946 Mänttä – 17. lokakuuta 2019 Kerava ) oli suomalainen säveltäjä ja äänisuunnittelija. Sirén opiskeli Tampereen yliopistossa ja työskenteli Yleisradiossa äänitarkkailijana vuodet 1964–1973. Hän oli mukana perustamassa Yleisradion kokeilustudiota, ja hän työskenteli siellä vuodesta 1973 aina 1990-luvun puoleenväliin saakka. Lisäksi hän opetti äänitaidetta Taideteollisessa korkeakoulussa sekä Yleisradion Radio- ja TV-instituutissa.
Suomen alle 18-vuotiaiden jääkiekkomaajoukkue
2000-luvulla
Vuosituhannen taitteessa joukkue voitti kahdesti maailmanmestaruuden ja tuli kerran kolmanneksi. Vuodesta 2006 alkaen joukkue on voittanut vuoden parin välein hopeaa tai pronssia, kunnes voitti mestaruuden vuonna 2016. Suomi voitti kultaa myös vuonna 2018.
Carl (Ruotsin prinssi)
Vuoden 1918 Suomen kuningaskunta-ajatusten yhteydessä touko-kesäkuussa 1918 silloiset ruotsalaiset prinssit, prinssi Carl itse, hänen veljenpoikansa prinssi Vilhelm ja Vilhelmin yhdeksänvuotias Lennart-poika, nostettiin keskusteluissa ja alustavissa tunnusteluissa mahdolliseksi ehdokkaaksi tulevana Suomen kuninkaana. Tällöin prinssi Carl oli todennut, ”ettei Vilhelm eikä hänen poikansa olleet sopivia eikä hän itse kiinnostunut Suomen kuninkuudesta”. Asia ei edennyt käytännön tasolla, ja ehdokkaat tulivat lopulta keisarillisesta Saksasta.
Prinssi Carlille myönnettiin Suomen vapaudenristin suurristi vuonna 1918.
Pornography
Pornography on The Curen neljäs albumi vuodelta 1982. Tämä albumi on ensimmäinen osa Robert Smithin "trilogiaa", johon kuuluvat myös albumit Disintegration ja Bloodflowers. Vuonna 2002 kaikki kolme albumia soitettiin livenä kokonaisuudessaan ja julkaistiin Trilogy-DVD:nä vuonna 2003. Pornography julkaistiin uudelleen vuonna 2005 remasteroituna kahden levyn versiona. Pornographyä pidetään The Curen synkimpänä albumina ja se sisältääkin paljon tummasävytteisiä sanoituksia sekä melankolisia ja ahdistuneita melodioita. Albumin äänitysprosessin aikana Robert Smith on kertonut yhtyeen käyttäneen runsaasti LSD:tä. Mielenterveysongelmat ja sisäiset riidat johtivat The Curen tauolle jäämiseen Pornography-kiertueen jälkeen vuonna 1982 ja basisti Simon Gallupin yhtyeestä eroamiseen.
Noitavainot Ruotsin valtakunnassa
Noitavainojen syyt
Noitavainojen selitykset ovat karkeasti jakaantuneet kahteen päälinjaan, jossa toisessa korostetaan hallinnon, politiikan ja oikeuslaitoksen kehitystä ja toisessa taloudellisia sekä sosiaalisia ristiriitoja. Ensimmäisen näkemyksen mukaan Euroopassa vahvistunut keskusvalta tehosti oikeuslaitoksien toimintaa ja tiukensi rikoslakia. Näin ihmisten väliset kiistat tulivat aikaisempaa useammin oikeuslaitosten käsittelyyn samalla kun esivalta ja erityisesti papisto pystyi tehokkaammin kitkemään uskonnollista poikkeavuutta yhteiskunnasta. Sosiaalis-taloudellisissa selityksissä katsotaan, että 1500- ja 1600-luvut olivat myös suuren taloudellisen ja sosiaalisen muutoksen aikaa, jolloin sodat, liikakansoitus sekä katovuodet lisäsivät köyhyyttä samalla kun rahatalouden kehitys ja laajeneva kaupankäynti lisäsi rikkauden määrää. Tämän eriarvoistumisen aiheuttama katkeroituminen purkautui sitten noitaoikeudenkäynneissä.
Taalainmaan ja Tukholman suuret noitaoikeudenkäynnit
Ruotsin valtakunnan suurin noitaoikeudenkäyntien sarja sai alkunsa syksyllä 1667 Åsenin kylässä Itä-Taalainmaalla, kun 11-vuotias paimentyttö Gertrud haki kuttuja saaresta, jonne ne olivat karanneet. Koska Gertrudin pikkuveli ei ollut uskaltanut hakea kuttuja, olivat lapset riidelleet ennen kuttujen hakemista. Todennäköisesti veli levitti kertomuksia Gertrudin taikamenoista kuttujen takaisin saamiseksi, koska alueelle levisi huhuja siitä, että Gertrud olisi kävellyt vetten päällä hakemaan kuttuja saaresta. Pappi ryhtyi tutkimaan asiaa, ja pitkällisen kiistämisen jälkeen Gertrud tunnusti noituuden ja kertoi noitasapatista Blåkullassa (, Kyöpelinvuori). Aluksi harkittiin kuolemanrangaistusta, mutta lopulta Gertrud sai katumusharjoituksia.
Noitavainot Suomessa
Vaikka Suomea ja erityisesti Lappia pidettiin tuolloin noitien kotimaana, šamanistinen noitakulttuuri oli pääosin hävinnyt suomalaisten keskuudesta jo paljon ennen noitavainoja. Šamaanien tilalle oli kehittynyt uudenlainen tietäjien perinne, jonka edustajia kutsuttiin myös into- tai myrrysmiehiksi. Säilyneiden oikeudenkäyntipöytäkirjojen perusteella myrrysmiesten parantamismenoihin kuului ähkyminen ja puhkuminen (tosin todistaja epäili parantajan tehneen näin vain suuremman palkkion toivossa). Noitavainojen aikaan myös myrrysmiesten perinne taantui ja sekoittui uusiin virtauksiin. Tietäjiä oli kuitenkin edelleen olemassa, ja heidän uskottiin näkevän ja tekevän enemmän asioita kuin muiden ihmisten. Eräiden tutkijoiden mukaan noituus- ja taikuusoikeudenkäynnit levisivät Suomeen 1600-luvun aikana Ruotsista ja 30-vuotisen sodan tuliaisena Saksasta. Suomessa oli kuitenkin elänyt vahva noituuteen ja taikuuteen liittyvä kansanusko jo paljon aikaisemmin. Myös noituuteen liittyviä riitoja ja oikeusjuttuja oli käyty alueella ennen 30-vuotista sotaa.
Noitaoikeudenkäynnit
Suomen alueen noitaoikeudenkäynneissä suurin osa syytetyistä julistettiin syyttömiksi, ja pahantahtoisesta noituudesta (maleficium) tuomittiin vain muutamia syytettyjä. Noituus ei ollut yleinen rikos, ja sen toteen näyttäminen oli vaikeaa. Syytöksiä noituudesta esittivät pääasiassa yksityishenkilöt, jotka syyttivät oletettua noitaa omista onnettomuuksistaan tai epäonnestaan. Hyvän onnen tuottamisesta ja parantamisesta nostivat syytteitä pääasiassa virka- ja kirkonmiehet. Suomen alueella ei koskaan ollut systemaattisia noitavainoja, vaan syytöksien määrä nousi ja laski eri alueilla eri aikaan. Noitavainot koostuivat yksittäisistä syytöksistä, joita esitettiin erilaisista henkilökohtaisista syistä. Alemmat oikeusasteet tuomitsivat noin 10 prosenttia syytetyistä kuolemaan, mutta vain puolet tuomioista lopulta pantiin toimeen. Yleisin tuomio noituudesta oli varsin suuri sakko. Noituus ei edes kiihkeimpinä vainovuosina ollut yleinen rikos. Kaikista käsitellyistä rikostapauksista noituus- ja taikuusoikeudenkäyntien määrä oli vain pari prosenttia. Myös kuolemantuomioista noituudesta ja taikuudesta tuomittujen määrä muodosti vain pienen osan. Esimerkiksi Pohjois-Pohjanmaalla vain noin neljä prosenttia kuolemantuomioista liittyi noitaoikeudenkäynteihin.
Eniten oikeudenkäyntejä oli Varsinais-Suomessa, Ala-Satakunnassa ja Pohjanmaalla. Näillä alueilla lienee ollut 2/3 yli 1 500 suomalaisesta noituus- ja taikuusoikeudenkäynnistä. Hämeen ja Ylä-Satakunnan alueilla noituus oli hyvin harvinainen rikos. Alueelta tiedetään 1500–1600-luvulla yhteensä 63 oikeustapausta, joissa syytettyinä oli yhteensä 79 henkilöä. Todellisia tapauksia on ollut enemmän, koska kaikista ei ole säilynyt asiakirjoja. Vuosien 1526 ja 1689 välisenä aikana löytyneiden asiakirjojen perusteella Suomen alueella tuomittiin 103 ihmistä kuolemaan noituudesta syytettynä. Suurinta osaa kuolemaantuomituista ei kuitenkaan mestattu, vaan hovioikeus muutti tuomiot lievemmiksi.
Taikuusoikeudenkäynnit
Suomessa taikuussyytökset alkoivat lisääntyä 1660-luvulla, 50 vuotta myöhemmin kuin Ruotsissa. Vaikka voidaan olettaa, että kyseessä oli yleinen alueen oikeustavan muutos, asiasta ei ole löydetty mitään yksiselitteistä säädöstä. Vaikka myös luterilainen puhdasoppisuus oli saanut tiukimman muotonsa vuoteen 1660-mennessä ja monet uskonsäännöt oli tehty ehdottomiksi, ei tälläkään ole voitu osoittaa olleen suoraa yhteyttä taikuusoikeudenkäyntien lisääntymiseen. Kuitenkin uskonnollinen kurinpito Suomessa lisääntyi Gezelius vanhemman tullessa piispaksi samaan aikaan, ja on oletettavaa, että yhtenä vaikuttavana tekijänä olisi ollut kirkollisen ja maallisen vallan lähentynyt yhteistyö. Tästä osoituksena on myös se, että 1660-luvun jälkeen Ala-Satakunnassa ja Pohjois-Pohjanmaalla syytteitä esittivät aikaisempaa useammin nimismiehet.
Kingston Wall
Makia lanseerasi 16. helmikuuta 2023 Tribute to Kingston Wall -malliston. Osa malliston tuotoista ohjataan Mieli ry:n työn tukemiseen.
Jälkimaine
Zen Garden julkaisi vuonna 1998 Kingston Wallin albumit uudelleenmasteroituina painoksina, jotka sisälsivät bonus-CD:n. Näitä painettiin ainoastaan tuhat kappaletta per albumi, ja ne on myyty loppuun. Uusintajulkaisujen myötä yhtyeen on löytänyt entistä laajempi yleisö, ja sen suosio on jatkunut 2000-luvulla. Jotkut asianharrastajat pitävät Kingston Wallia yhtenä kaikkien aikojen parhaista suomalaisista rock-yhtyeistä. Muun muassa Von Hertzen Brothers -yhtyeen on väitetty saaneen Kingston Wallilta vaikutteita.
Albumit
Albumin perään merkitty ainoastaan korkein listasijoitus.
Patueesi
Kielimuodon nimi
Kielimuodon puhujat ovat itse kutsuneet kieltään perinteisesti nimellä patués/patuès (vrt. esim. ranskan kielen sanaan patois, joka tarkoittaa murretta tai kansankieltä). Nimitys benasqués/benasquès on kielitieteilijöitten käyttöön ottama.
Malgobek
Asukasluvun kehitys
Asukasluvultaan Malgobek on Ingušian kolmanneksi suurin kaupunki Nazranin (93 335 as.) ja Ordžonikidzevskajan (61 598 as.) jälkeen. Se on väkiluvultaan merkittävästi pääkaupunki Magasia suurempi.
Palautusistutus
Luonnosta jollakin toisella alueella pyydystetyt ja uuteen paikkaan siirretyt yksilöt selviävät yleensä paremmin; Suomessa tästä ovat esimerkkeinä sukupuuttoon metsästettyjen euroopanmajavan ja metsäpeuran onnistuneet siirtoistutukset.
Yleisurheilun maailmanmestaruuskilpailut 2007 – miesten keihäänheitto
Karsinta
Karsintaraja loppukilpailuun oli 82,00 metriä.
Çamsulvara Çamsulvarayev
74 kg:n painoluokassa paininut Çamsulvarayev voitti kaksi MM-mitalia ja neljä EM-mitalia. Herningin MM-kilpailuissa 2009 hän hävisi loppuottelussa venäläiselle Denis Tsargušille. Pekingin kesäolympialaisissa 2008 Çamsulvarayev sijoittui 15:nneksi.
Paso fino
Paso fino (espanjaa, suom. ’hieno askel’) on noin 500 vuotta vanha puertoricolainen hevosrotu, joka polveutuu berberi- ja andalusianhevosista. Paso finolla on ratsastajalle mukavat liikkeet ja miellyttävä luonne ja se nauttii ihmisen seurasta. Varsinkin kotimaassaan rotu on kasvattanut suosiotaan vapaa-ajan hevosena. Lisäksi se on suosittu näyttelyhevonen.
Ominaisuudet
Paso fino muistuttaa ulkonäöltään andalusianhevosta. Sillä on jalo pää ja isot silmät, joiden katseen tulee olla tarkkaavainen. Kaula on keskipitkä, jalat ovat suorat ja sirot. Sillä on lyhyt selkä ja voimakas takaosa. Harja ja häntä ovat pitkiä. Rodussa tavataan kaikki värit. Paso finojen säkäkorkeus on 132–152 cm. Luonteeltaan rotu on energinen, eteenpäinpyrkivä, älykäs ja vilkas.
Taihei Katō
Katō kilpaili aikuisten arvokilpailuissa ensimmäisen kerran Sapporon MM-kilpailuissa 2007 ja sijoittui normaalikilpailussa 27:nneksi, sprintissä 32:nneksi sekä joukkuekilpailussa kahdeksanneksi. Vancouverin olympialaisissa 2010 hän oli normaalimäen Gundersen-kilpailussa 24:s, suurmäen Gundersen-kisassa 30:s ja joukkuekilpailussa kuudes. Oslon MM-kilpailuissa 2011 hän sijoittui suurmäen Gundersen-kilpailussa 25:nneksi ja joukkuekilpailussa viidenneksi. Val di Fiemmen MM-kilpailuissa 2013 hän oli normaalimäen Gundersen-kilpailussa kuudes, suurmäessä 13:s sekä joukkuekilpailussa ja joukkuesprintissä neljäs.
Silkko
Silkko on tummaa leipää, jota valmistetaan piimästä ja petusta. Silkkoa on syöty Suomen historiassa hätäravintona nälänhädän, etenkin 1600-luvun lopun suurten kuolonvuosien aikana, jolloin muuta ruokaa ei ollut. Silkko on itämurteinen variantti sanasta silkka 'pelkkä', joka on substantivoitunut tarkoittamaan pelkästä petusta tehtyä leipää. Sana on samaa kantaa kuin sileä.
Väinö Petrelius
Perhe ja koulutus
Petreliuksen vanhemmat olivat arkkitehti Albert Petrelius ja Agnes Maria Rönnqvist. Hän kävi kuusi luokkaa Helsingin suomalaista lyseota.
Nekhbet
Myöhemmin Nekhbetistä tuli Wadjet-jumalattaren tapaan faaraoiden suojelija ja hänet kuvattiinkin usein korppikotkan hahmossa faaraon päähineessä ja Wadjet-jumalatarta symboloivan uraeuksen kanssa. Hän edusti symbolisesti Ylä-Egyptiä, jossa häntä erityisesti palvottiin. Häntä pidettiin Hapyn, Niilin jumalan, puolisona. Egyptin vanhin oraakkeli oli Nekhbetin pyhättö Nekhebissä, alkuperäisessä kuolleiden kaupungissa.
Karneades
Karneades (, 214–129 eaa.) oli antiikin kreikkalainen Platonin Akatemiaan kuulunut filosofi. Hän oli kotoisin Kyrenestä.
Miguel White
White kuoli toisessa maailmansodassa vuonna 1942 japanilaisten hyökättyä Filippiineille.
Tomi Lindfors
Tomi Lindfors (s. 25. kesäkuuta 1979) on suomalainen jääkiekkoilija.
Lindfors on pelannut urallaan myös B-maaotteluita ja osallistunut maajoukkueturnaukseen 2003, jossa B-maajoukkue pelasi muun muassa Ranska maajoukkuetta, Venäjän B-maajoukkuetta sekä Rouenin joukkuetta vastaan.
Oikeaanjohdetut kalifit
Uthman (644–656)
thumb|Tummanvihreällä "Uthmanin ajan" kalifaatti vuonna 654. Vaaleanvihreät ovat [[vasallivaltioita.]] Perimätiedon kertomusten mukaan kolmas kalifi Uthman ibn Affan oli profeetan vävy. Persian ja Egyptin valloitus saatettiin loppuun ja Kypros vallattiin. Koraani koottiin uudelleen ja entiset kopiot poltettiin. Egyptiläiset sotilaan murhasivat Uthmanin Medinassa.
Sotamenestyksen arviointia
Israelilainen arkeologi Yehuda Nevo on esittänyt teorian, että islamilaisen perimätiedon kertomia suurtaisteluja ei koskaan käyty, koska niistä ei muun muassa ole löytynyt mitään arkeologisia jälkiä. Harvalukuisten ja kurittomien Arabian niemimaan arabiheimojen olisi lisäksi ollut mahdoton kukistaa kahden suurvallan ammattiarmeijoita. Eräät historioitsijat ovatkin esittäneet, että ulkoisen valloituksen sijaan kyseessä olisi ollut alueilla jo asuneiden arabiheimojen kapinointi kaikkialla hajoamassa olevaa keskusvaltaa vastaan. Paikallisilla arabiheimoilla oli sotakokemusta, koska ne olivat toimineet molempien suurvaltojen apujoukkoina niiden keskinäisissä sodissa. Sekasorron ajasta voittajaksi selvinnyt Muawija oli nähtävästi Bysanttia palvellut arabikenraali, ja hänen hallintokielenään oli kreikka.
Useimmat läntiset arabistit ovat luottaneet islamilaiseen perimätietoon ja sen pohjalta yrittäneet löytää selityksiä sen kuvaamalle loistavalle sotamenestykselle. Myös monet historioitsijat, kuten McNeill ja McNeill ovat luottaneet tarinaan. Selitykset arabien menestykselle ovat olleet seuraavia.
Capote
Hoffman voitti roolistaan parhaan miespääosan Oscarin, Baftan, Golden Globen ja SAG-palkinnon. Elokuva oli ehdolla parhaan elokuvan, ohjaajan, naissivuosan (Catherine Keener) ja sovitetun käsikirjoituksen Oscarin saajaksi.
Salomon (etunimi)
Suomessa Salomon ja Salomonin nimipäivä on 8. kesäkuuta. Vuoden 2019 loppuun mennessä nimi Salomon oli Suomessa annettu 2976 henkilölle.
Skipp Sudduth
thumb|Skipp Sudduth Robert Lee Sudduth IV (s. 23. elokuuta 1956 Wareham, Massachusetts, Yhdysvallat) on yhdysvaltalainen teatteri-, televisio- ja elokuvanäyttelijä. Sudduth tunnetaan roolistaan elokuvassa Ronin ja televisiosarjasta Hädän hetkellä, jossa hän näytteli konstaapeli John Sullivania. Sudduth on myös ohjannut Hädän hetkellä- ja Teho-osasto-sarjojen jaksoja.
Kari Hautamäki (koripalloilija)
Kari Hautamäki (s. 18. maaliskuuta 1946) on suomalainen aktiiviuransa lopettanut koripallovalmentaja ja koripalloilija.
Oulun NMKY:n kasvatti Hautamäki pelasi Oulussa miesten SM-sarjassa yhden kauden ja tämän jälkeen yhden kauden Tampereen Pyrinnössä. Pyrinnön päävalmentajana Hautamäki toimi kaksi SM-sarjakautta. Hänen johdollaan Pyrintö voitti Suomen cupin vuonna 1969.
Piksodaros
Piksodaros (, ; kuoli ennen vuotta 334 eaa.) oli Kaarian satraappi. Hän oli Hekatomnoksen nuorin poika ja Kaariaa hallinneen Hekatomnididynastian jäsen. Hänen vanhemmat veljensä Idrieus ja Mausollos sekä siskonsa Artemisia II olivat myös Kaarian satraappeja ennen häntä. Kun Idrieus kuoli vuonna 334 eaa., kaappasi Piksodaros vallan siskoltaan Adalta, joka oli ollut Idrieuksen vaimo. Piksodaros antoi persialaiselle Orontobatekselle erään tyttärensä vaimoksi. Hän yritti myös saada Makedonian kuninkaan Filippos II:n liittolaisekseen ja ehdotti avioliittoa vanhimman tyttärensä ja Filippoksen pojan Arridaioksen välille. Väitetään että Filippoksen vanhin poika Aleksanteri olisi vaatinut saada tämän kunnian itselleen. Lopulta liitosta ei tullut mitään koska Filippos ei ollut kiinnostunut.
Normaaliobjektiivi
Esimerkiksi kinofilmissä, jonka ruudun korkeus on 24 mm ja leveys 36 mm, on ruudun lävistäjä (24 mm)² + (36 mm)² = 1 872 mm², josta neliöjuuri on 43,2666 mm. Näin ollen noin 43 mm:n tai yleisemmin ottaen jopa 50 mm:n polttovälin objektiivia pidetään normaaliobjektiivina 35 mm:n kinofilmikamerassa.
Mazar-e Šarif
Historia
thumb|Balkhin maakunnan kuvernöörin rakennus. Afganistanin sodan aikana lähellä Neuvostoliiton rajaa tasangolla sijainnutta kaupunkia oli hyvin helppo puolustaa ja se olikin yksi maan kommunistihallinnon tukikohdista. Sodan jälkeen Afganistanin sisällissodan aikana 1990-luvulla Mazar-e Šarif oli Abd al-Rašid Dostumin johtamien uzbekkijoukkojen epävirallinen pääkaupunki. Dostum piti yllä vakautta ja paikalliset saattoivat käydä esimerkiksi kauppaa suhteellisen vapaasti rajan yli Uzbekistanissa. Dostum painatti jopa omaa rahaansa talouden ylläpitämiseksi. Dostum liittyi sittemmin talibanin vastaiseen Pohjoisen liittoon. Hänen alikomentajansa Abd al-Malik Pahlawan loikkasi kuitenkin talibanin puolelle. Talibanin ja Pahlawanin joukot valtasivat Mazar-e Šarifin Dostumilta 24. toukokuuta 1997. Taliban yritti tuoda kaupunkiin ankaraa uskonnollista lakia, johon Dostumin kaudella ei oltu totuttu. Talibanhallinto epäsuosittu ja paikalliset ryhtyivät avoimeen kapinaan-. Taliban ajettiin väliaiksesti ulos kaupungista, mutta he palasivat syyskuussa 1998 kukistaen keskenään kiistelevät pulustajat. Etenkin šiioihin kohidstettiin verinen kostokampanja.
Normaaliobjektiivi
Tämän vuoksi objektiivin rakenne voidaan tehdä melko yksinkertaiseksi ja normaaliobjektiivien piirto-ominaisuudet ovat kohtalaisen hyviä. Normaaliobjektiivi ei yleensä myöskään vääristä kuvaa laajakulmaobjektiivin tapaan supistamalla kuvan reunoja eikä kauko-objektiivin tapaan levittämällä kuvan reunoja. Normaaliobjektiivista saadaan kohtuukustannuksin myös valovoimainen.
Mazar-e Šarif
Väestö
thumb|Katukuvaa. Yhdistyneiden kansakuntien asuinyhdyskuntaohjelman arvio Mazar-e Šarifin asukasluvusta oli vuonna 2014–2015 alemman arvion mukaan 577 500 ja ylemmän arvion mukaan 693 000. Afganistanin tilastokeskuksen virallinen väkiluku oli 390 900. Vuoden 1979 väestönlaskennassa asukasluku oli 103 000. Kaupungin asukkaat ovat etniseltä taustaltaan pääasiassa uzbekkeja, tadžikkeja ja turkmeeneja. Kaupunkiin on tullut suuri määrä muuttajia paitsi lähialueelta, mutta myös Kabulista, Kandaharista ja Heratista.
Pýli (Tríkala)
Pýli sijaitsee Thessalian länsiosassa. Nykyinen Pýlin kunta muodostui, kun Pýli, Aíthikes, Gómfoi, Myrófyllo, Neráida, Piáleia ja Píndos yhdistyivät vuoden 2011 alussa Kallikrates-suunnitelman mukaisesti.
Pontiacin kapina
Pontiacin kapina oli vuonna 1763 alkanut sota, jossa ottawa-intiaanien sotapäällikkö Pontiac johti Isojenjärvien intiaaniheimojen yhdistyneitä joukkoja Uuden-Englannin linnakkeita ja uudisasutusta vastaan. Ranskalaisten aseistamat kapinalliset surmasivat yli 2 000 brittiä ja saivat haltuunsa useimmat näiden linnakkeista. Seuraavana vuonna intiaanien voitontahto hiipui ja englantilaiset käänsivät sodankäynnin edukseen.
Veikko Ennala
Viimeiset vuodet
Viimeisiksi vuosikseen Ennala muutti Tampereelle. Erakoitunut toimittaja piti talonsa eteisessä käyttövalmista kirvestä kutsumattomien vieraiden varalta. Veikko Ennala on haudattu Tampereen Lamminpään hautausmaalle. Hänen itse suunnittelemassaan hautakivessä on vain teksti "Veikko Ennala, syntyi ja kuoli". Kivi oli teetetty jo Ennalan vaimon hautajaisten järjestelyjen yhteydessä. Syntymäpäivää ja kuolinpäivää ei tarvittu, koska ne eivät Ennalan mukaan kuuluneet ulkopuolisille. Kiveä esiteltiin Hymyssä jo vuonna 1977.
Pontiacin kapina
Liiton synty
Sodan lopputulos ei miellyttänyt intiaaneja. He elättivät toivoa ranskalaisten paluusta vallan kahvaan. Ero kanadanranskalaisten ja brittiläis-yhdysvaltalaisten välillä oli merkittävä. Lisäksi intiaanit pelkäsivät, että Kanadan kenraalikuvernööriksi noussut lordi Jeffrey Amherst kääntyisi heitä vastaan. Englantilaisten alentava suhtautuminen lisäsi intiaanien salaisia tapaamisia ranskalaisten kanssa, jotka jakoivat runsaskätisesti aseita ja ammuksia. Tilannetta pahensi delaware-intiaanien pyhä mies, profeetta Neolin, joka saarnasi brittien mukana tulleista vitsauksista: ”Jos hyväksytte englantilaiset olette yhtä kuin kuolleet. Malaria, isorokko ja valkoisen miehen myrkyt tulevat tuhoamaan teidät!”
thumb|Tämän maalauksen uskotaan esittävän Pontiacia. Pontiac päätti yhdistää intiaanit brittejä vastaan ja vallata näiltä linnakkeet, joiden katsoi yhä kuuluvan Uudelle-Ranskalle. Hän lähetti viestinviejiä hajallaan asuvien eri heimojen johtajille. Näistä lähes jokainen algonkinien kieliryhmää edustava päällikkö antoi myöntymyksensä salaliitolle brittejä vastaan. Siouxien kieliä puhuvat iowat, ja winnebagot kieltäytyivät kapinahankkeesta, mutta irokeesien liittokunnan senecat olivat valmiit yhtymään Pontiacin joukkoihin. ”Elämän Herra panee aseet meidän käsiimme” oli Pontiacin iskulause, jolla hän halusi kertoa Suuren hengen hyväksyneen kapinan.
Kapinan jälkeen
Pontiacin kapina toimi esikuvana 1800-luvun alussa syntyneelle Tecumsehin intiaaniliitolle. Hengelliset viestit ja näyt, ja voimakas kansankiihotus saivat aikaan useiden heimojen sotaliiton Yhdysvaltoja vastaan.
Ateliers et Chantiers de la Loire
Lentokoneteollisuus
thumb|[[Tuulitunnelimalli Loire 70 lentokoneesta.]] thumb|Tuulitunnelimalli Loire 501 lentokoneesta. Yhtiö aloitti vuonna 1925 Saint Nazairessa vesilentokoneiden valmistuksen Ranskan postille. Yhtiö sai 1930 nimen Loire Aviation. Toiminta yhdistettiin myöhemmin Nieuport-yhtiöön, joka toimi nimellä Loire-Nieuport.
Maldonado
Se sijaitsee Río de la Platan rannikolla. Kaupungin naapurina on suosittu lomakohde Punta del Este.
S.T.A.L.K.E.R. 2: Heart of Chornobyl
Pelin nimen kirjoitusasua on muutettu Venäjän hyökättyä Ukrainaan. Pelin nimessä oli aiemmin Heart of Chernobyl mutta se on nyt Heart of Chornobyl GSC Game Worldin edustajan mukaan: muutoksen on tarkoitus vastata "oikeaa Ukrainalaista kirjoitusasua".
Tiia Louste
Tiia Marja Kristiina Louste  (oik. Louste-Tirranen, s. 28. toukokuuta 1947 Kannus) on suomalainen näyttelijä.
Lineaarikirjoitus
Parhaiten tunnettuja ovat esimerkit antiikin Kreikasta, jossa Kreetalla kehittyivät niin sanotut lineaari A ja lineaari B -kirjoitukset. Lineaari A:ta käytettiin vuosina 1900–1500 eaa. Sitä ei ole kyetty tulkitsemaan. Lineaari B, joka oli käytössä 1400 eaa. alkaen, on kyetty avaamaan 1950-luvulla.
Ptah
Memfiksessä, jossa Ptahin palvonnan keskus oli, häntä palvottiin luojajumalana. Muualla maassa Ptah tunnettiin arkkitehtien, taiteilijoiden ja käsityöläisten jumalana. Maan päällä Ptahia edusti Apis-sonni.
Teemu Koskela
Teemu Koskela on suomalainen kitaristi. Tällä hetkellä (elokuu 2010) hän soittaa power metal -yhtye Celestyssä ja metalliyhtye Iron Age Remainsissa.
Arvo Ahti (näyttelijä)
Ura
Arvo Ahdin vanhemmat olivat rappari Johan Viktor Ahti ja Brita Korva. Ennen näyttelijän uraansa Ahti työskenteli konttorialalla. Hän suoritti Suomen Kansallisteatterin oppilaskoulukurssin 1910–1912, minkä jälkeen hän toimi kaksi vuotta Kansallisteatterissa harjoittelijana. Ammattimaisen näyttelijän uransa Ahti aloitti Kansan Näyttämöllä 1914– 1915; sen jälkeen hän näytteli Tampereen Teatterissa 1915–1918 ja Turun Teatterissa 1918–1922. Vuosina 1922–1924 Ahti toimi turkulaisen Raittiusyhdistys Taimen Näyttämön johtajana. Vuodesta 1927 alkaen hän työskenteli Turun Teatterin näyttelijänä.
Tony Musante
Anthony Peter ”Tony” Musante (30. kesäkuuta 1936 – 26. marraskuuta 2013) oli yhdysvaltalainen näyttelijä. Hänet tunnetaan mm. Nino Schibettan roolista HBO:n vankiladraamassa Kylmä rinki sekä Peten roolista elokuvassa New Yorkin unelmia (1984).
Sekhmet
Egyptin mytologiassa Sekhmet tai Sachmis oli alun perin soturijumalatar sekä parantava jumalatar Ylä-Egyptissä. Hänet on kuvattu naarasleijonaksi, hurjimmaksi metsästäjäksi. Sanottiin, että hänen hengityksensä loi aavikon. Hän oli faaraoiden suojelija ja johti heidät sodankäyntiin.
Rafael Araújo
Araújo jäi kiinni steroideista vuoden 2002 MM-kisoissa ja sai kahden vuoden kilpailukiellon.
Sekhmet
upright|pienoiskuva|vasen|Sekhmetin graniittipatsas [[Luksorin temppelistä, 1403–1365 eaa. Kööpenhaminan Kansallismuseo.]]
Jason Williams (jääkiekkoilija)
Ura
Red Wingsissä Williams pystyi pelaamaan murtuneen pohjeluun takia vain 44 ottelua. Hän teki syksyllä 2010 sopimuksen AHL-joukkue Connecticut Whalen kanssa. Williams pelasi Whalessa helmikuulle 2011, jolloin loukkaantumisista kärsinyt Dallas Stars teki hänen kanssaan loppuvuoden sopimuksen. Kauden jälkeen Williams teki vuoden sopimuksen Pittsburgh Penguinsiin. Kaudella 2011–2012 hän pelasi kahdeksan NHL-ottelua, mutta pääosa kaudesta kului AHL:n Wilkes-Barre/Scranton Penguinsissa.
Naulavaara
Naulavaara on Sotkamon eteläosassa oleva vaara. Sen korkeus on 355 metriä, toisten lähteiden mukaan 368 metriä. Se kuuluu Maanselän vaara-alueeseen ja on mittausten mukaan Kainuun sateisinta seutua.
Seshat
Seshat oli muinaisessa Egyptissä palvottu kirjoituksen ja kirjanpidon jumalatar. Hänen uskottiin myös olevan tähtien ja planeettojen tuntija, ja hän auttoi faaraota erityisessä "nuoran venytykseksi" kutsutussa seremoniassa, joka liittyi tähtitieteellisiin ja astrologisiin mittauksiin, joiden avulla määriteltiin temppelien sijainnit. Seshat vastasi rituaalissa temppelien pohjapiirustusten säilytyksestä. Jumalatar mainitaan myös faaraon juhlien ja sotaretkien kirjaajana, joka laski esimerkiksi karjan, sotavankien ja sotasaaliin määrän. Seshat kuvattiin pantterinnahka-asussa olevana naisena, jolla oli päänsä yläpuolella kepin päässä oleva seitsensakarainen tähti. Hänet kuvattiin usein kantamassa kirjoitusvälineitä kuten ruokokynää.
Puupolttoaine
Pölkky
Pölkkyjä saadaan katkomalla puun runkoa, joka on karsittu eli siitä on poistettu oksat. Pölkkyjä käytetään harvoin sellaisenaan; yleensä ne pilkotaan pienemmiksi kappaleiksi.
Pilke
Pilkottuja polttopuita sanotaan pilkkeiksi. Pilke on alkuaan itämurteiden sana, joka on omaksuttu yleiskieleen. Se perustuu pienimistä tarkoittavaan teonsanaan pilkkoa. Kaikkien kielitajussa pilke ei tarkoita aivan samaa kuin klapi, vaan näitä pienemmäksi, ohuemmaksi pilkottua puuta. Pohjanmaan murteissa pilkkanimitys on kaikales. Esimerkiksi tervanpolttoa varten tervaskannot on hakattu pieniksi pilkkeiksi. Noin 15 cm pitkää, usein koneella pilkottua pilkettä käytetään polttoaineena esimerkiksi puukaasuttimessa.
Hake
Hake leikataan koneellisesti puusta pieniksi tasakokoisiksi kappaleiksi, hakelastuiksi. Palakoko on yleensä 0,5–3 cm, palahakkeella 5–10 cm. Hake voi olla
Puupolttoaine Suomessa
thumb|250px|Hakkuutähteen haketusta hakkeeksi. thumb|350px|Energiapuuta varastoituna pinoihin. Suomessa puu on kotimainen uusiutuva luonnontuote. Vuonna 2004 Suomessa saatiin puusta energiaa 27 terawattituntia, mikä on 7 % energian kokonaiskulutuksesta. Sähköenergian osuus siitä oli 8 TWh. Energiantuotantoon pyritään käyttämään pääasiassa muuhun käyttöön kelpaamatonta aiemmin lähinnä tähteenä tai jätteenä pidettävää osaa puusta, kuten metsäteollisuuden sivutuotteet, hakkuutähteet ja metsänhoidossa syntyvä pienpuu. Aikaisemmin energiana hyödynnettiin paljon myös hakkuualueelle jääneitä kantoja, mutta viime vuosina kantojen käyttö on vähentynyt yli kolmanneksella: huippuvuonna 2013 kantoja korjattiin lähes 1,2 miljoonaa kuutiota, vuonna 2016 754 000 kuutiota. Kantojen hyödyntäminen on vähentynyt, koska metsäteollisuuden sivutuotteita, kuten puunkuorta, on enemmän saatavilla. Myös halventunut kivihiili ja ympäristöhuolet ovat vähentäneet kantojen käyttöä. 2000-luvun aikana puun pienpoltto on lisääntynyt lähes 50 prosentilla.
Lavatanssi
Musiikki
Mikäli orkestereita on kaksi, orkesteria vaihdetaan tavallisimmin 45 minuutin välein, kunnes kumpikin on soittanut repertuaarinsa läpi tai kunnes tanssit loppuvat. Orkesteri ilmoittaa illan viimeiset kappaleet.
Kleitomakhos
Diogenes Laertios kertoo hänen kirjoittaneen yli 400 kirjaa. Yksikään näistä ei ole säilynyt nykypäiviin. Suurin osa näistä teoksista pyrki tallentamaan ja selventämään Karneadeen näkemyksiä, joka ei itse kirjoittanut yhtään teosta. Näiden lisäksi hän kirjoitti johdannon ateenalaiseen filosofiaan, sekä kirjeen maanmiehilleen Karthagon kaaduttua kolmannen puunilaissodan lopussa. Kirjeessä hän selvittää filosofian onnettomuuksien aikana tuomaa lohtua.
Paul Shan Kuo-hsi
Shan Kuo-hsi ylennettiin kardinaaliksi 21. helmikuuta 1998, ja hänet asetettiin 17. toukokuuta San Crisogonon kardinaalipapiksi. Ikänsä takia hänellä ei ollut äänioikeutta enää vuoden 2005 konklaavissa.
Kauko-objektiivi
Kauko-objektiivin käyttötilanteita
Kauko-objektiivia käytetään myös muun muassa muotokuvauksessa, maisemakuvauksessa ja reportaasikuvauksessa. Useiden harrastajille tarkoitettujen kompaktikameroiden zoom-objektiivi kattaa myös kauko-objektiivin kuvakulmat. Myös harrastajakäyttöön tarkoitettuja järjestelmäkameroita myydään paketteina, joihin kuuluu niin sanotun normaalizoomin lisäksi telezoom.
Tehostettu todellisuus
Tehostettu todellisuus liittyy jatkumoon, jossa on liukuva jatkumo kevyesti lisätystä todellisuudesta kohti täydellisempää immersiota virtuaalitodellisuuteen.
Varkauden lentoasema
Lentoaseman läheisyydessä sijaitsee muun muassa Joroisten venesatama, golfkenttä ja huoltoasema Jari-Pekka. Lentokentällä toimii myös Varkauden Lentokerho, jossa voi harrastaa purje-, ultrakevyt- ja moottorilentämistä. Kerho järjestää vuosittain myös purjelentokursseja ja purjelennon tutustumiskursseja.
Puupelletti
Edut ja haitat
Pelletit ovat uusiutuvaa energiaa. Pellettien käytön hiilidioksidipäästöt muodostuvat kokonaan tuotannon ja kuljetuksen aikana. Vapautuvien pienhiukkasten vähenee yli 90 % pelleteillä puuhun verrattuna. Pellettiä voidaan tuottaa Suomessa, ja niitä valmistetaan yleensä yleensä puujätteestä, mikä vähentää jätekustannuksia. Polttoaineen syöttö on automaattista ja tuhkamäärä vähenee puun polttoon verrattuna.
Kuuluisia pellettilämmittäjiä
Ruotsin kuningas Kaarle XVI Kustaa on yksi kuuluisimmista pellettilämmittäjistä. Suomessa tunnettuja pellettilämmittäjiä ovat muun muassa tamperelaiset Syrjän muusikkoveljekset. Myös Valamon luostari ja Sukevan vankila lämpiävät puupelletillä.
Ghazni
Historia
Talibanin uutisoitiin vallanneen kaupungin elokuussa 2021.
Helsingin yliopiston Viikin normaalikoulu
Helsingin yliopiston Viikin normaalikoulu (lempinimi Viikin norssi)  on Helsingin Viikissä, Latokartanossa sijaitseva, peruskoulun alaluokat 1–6 ja yläluokat 7–9 sekä lukion käsittävä koulu. Se on Helsingin yliopiston käyttäytymistieteellisen tiedekunnan erikoisyksikkö ja toimii normaalikouluna eli opetusharjoittelukouluna. Koulussa auskultoivat sekä luokanopettajat että aineenopettajat, toisin kuin yliopiston toisessa harjoittelukoulussa Helsingin normaalilyseossa, jossa auskultoivat vain aineenopettajat.
Voddler
Suomalainen matkapuhelinoperaattori Elisa ilmoitti syyskuussa 2010 ostaneensa Voddlerista noin kymmenen prosentin osuuden. Elisa tarjosi Voddlerin palveluita omille ja Saunalahden asiakkaille ilmaiseksi joulukuusta 2010 alkaen. Vuodesta 2011 lähtien palveluun saivat kirjautua kaikki halukkaat ilman kutsua tai Elisan asiakkuutta.
Perustuotanto (biologia)
Märkäpaino, kuivapaino, hiilen paino, energia
Biomin nettotuotanto voidaan ilmoittaa esim. märkäpainon, kuivapainon, hiilen painon mukaan ja biomassan ravintoarvon mukaisena energiana. Kasveille keskimäärin kuivapaino 0n 1/4 märkäpainosta, ja hiilen paino 45% kuivapainosta. Tällöin kasvinhiilen paino on noin 11% märkäpainosta. Niinpä 1 kg kuivaa orgaanista ainetta vastaa 450 g hiiltä ja 4200 kcal energiaa. Tällöin 1g vastaa noin 4 kcal. Alkuaineiden mukaan painona C:H:O= 1:(1.3-1.8):(0.5-0.6) ja alkuaineiden runsaus maakasveissa H:O:C:N:P:S = 1600:800:800:9:5:1, mutta kaikelle maaelämälle H:O:C:N:P:S = 2960:1480:1480:16:1.8:1. Maapallon maa-alueen kokonaiskuivabiomassa on 1840 gigatonnia, ja nettovuosituotanto 107 gigatonnia/v, tämä on 4.0E15 hiilimoolia/v, 6.3E14 wattia/v ja 4.8E17 kcal/W. Kun lämpötila kasvaa 12 C, kasvien tuotanto kasvaa 100%.
Janne Raappana
Janne Raappana (s. 7. tammikuuta 1977 Kemi) on entinen Taikakuu-orkesterin laulusolisti ja basisti. Nykyisin Raappana hoitaa Palojärven lomakeskusta.
Torsten Gütschow
Torsten Gütschow (s. 28. heinäkuuta 1962 Görlitz Saksan demokraattinen tasavalta) on saksalainen jalkapalloilija ja valmentaja. Hän edusti toistakymmentä vuotta itäsaksalaista Dynamo Dresdeniä ja pelasi kotimaansa lisäksi myös yhden kauden Turkissa Galatasarayn joukkueessa.
Yleisurheilun Euroopan joukkuemestaruuskilpailut 2014
Lajeja kunkin tason kilpailuissa oli yhteensä 40, 20 miehillä ja 20 naisilla. Kuhunkin lajiin maa asetti yhden edustajan.
Kakkosliiga
Kakkosliigan kilpailut oteltiin 21.–22. kesäkuuta Riiassa, Latviassa.
Sindhi
Sindhī (سنڌي, सिन्धी) on indoeurooppalainen kieli, joka kuuluu indoarjalaisten kielten perheeseen. Sitä puhuu noin 21 miljoonaa ihmistä, joista valtaosa asuu Pakistanissa ja loput Intiassa. Sindhi on kummassakin maassa myös tunnustettu viralliseksi kieleksi. Pakistanissa sitä kirjoitetaan muunnelluin arabialaisin kirjaimin ja Intiassa myös devanagarilla.
The Four Seasons
pienoiskuva|oikea|Frankie Valli and The Four Seasons esiintymässä Lontoossa 2012. The Four Seasons on vuonna 1962 perustettu yhdysvaltalainen lauluyhtye. Yhtyeen keulahahmo on Frankie Valli ja kokoonpanoon kuuluivat alun perin myös Bob Gaudio, Nick Massi ja Tommy DeVito. The Four Seasons oli aktiivinen 1960-luvulta 1970-luvun puoliväliin asti ja oli The Beach Boysin ohella yksi rock-aikakauden suosituimmista yhdysvaltalaisista lauluyhtyeistä. Valli on myöhemmin jatkanut esiintymistä The Four Seasons -nimeä kantavilla kokoonpanoilla saavuttamatta kuitenkaan samanlaista menestystä kuin 1960-luvulla. Yhtyeen äänitteitä on myyty yhteensä 80 miljoonaa kappaletta.
The Four Seasons on valittu Rock and Roll Hall of Fameen ja Vocal Group Hall of Fameen.
Canelones
Canelones on Canelonesin departementin pääkaupunki Uruguayssa. Vuonna 2010 kaupungin arvioitu asukasluku oli 20 559.
Kaupungista tuli Río de la Platan yhdistyneiden provinssien Itäisen provinssin (nyk. Uruguay) pääkaupunki 1813 José Gervasio Artigasin käskystä. Kaupungissa suunniteltiin 1828 vielä maan lippu perustuslakia säätävälle kokoukselle ja parlamentille Joaquín Suárezin aloitteesta.
Urpo
Suomessa nimi Urpo annettiin 1900-luvulla noin 5 100 henkilölle, mutta 2000-luvulla se on annettu vain noin kymmenelle. Nimi on annettu ainakin kahdelle naiselle. Nimi oli suosituimmillaan 1940- ja 1950-luvuilla. Myöhemmin slangissa nimi on ollut haukkumasana, joka tarkoittaa hölmöä.
Lahden Työväen Palloilijat
Lahden Työväen Palloilijat (lyh. LTP ja vuodesta 1999 alkaen TP-Lahti) on lahtelainen urheiluseura. Se on rekisteröity yhdistykseksi vuonna 1980.
Euthydemos (dialogi)
Sisältö
Dialogin henkilöt ovat Sokrates, Kriton, Kleinias, Euthydemos, Dionysodoros ja Ktesippos, ja sen tapahtumapaikkana on Lykeion. Sokrates kuvaa dialogissa ystävälleen Kritonille, kuinka hän kävi eräiden nuorten kanssa kahden khioslaisen sofistin, Euthydemoksen ja Dionysodoroksen luona. Nämä olivat muuttaneet Thurioihin, mistä heidät oli ajettu pois, ja siksi he olivat olleet Ateenassa. Monien sokraattisten dialogien tavoin kummatkin sofistit ovat todellisia henkilöitä. Euthydemos oli dialogin kirjoittamisaikaan ainakin jossain määrin kuuluisa sofisti, jonka mainitsee Platonin lisäksi esimerkiksi Aristoteles. Dionysodoroksen puolestaan mainitsee Ksenofon.
Euthydemos asettaa sokraattisen menetelmän ja siitä seuraavan opetustavan sofistien käyttämiä menetelmiä vastaan sofistien tappioksi. Euthydemos ja Dionysodoros yrittävät läpi dialogin saada Sokrateen ansaan petollisina ja merkityksettöminä esitetyillä argumenteillaan, joiden tarkoituksena olisi heidän oman filosofisen ylivoimaisuutensa osoittaminen. Platon kuvaa Euthydemoksen ja Dionysodoroksen argumentaatiotavan eristisenä eli ”riidanhaluisena”, mikä on peräisin kreikan sanasta eris, ”riita”. Eristinen argumentti on suunniteltu niin, että kaikki sen kumoamisyritykset epäonnistuvat. Lopputuloksena syntyvät päätelmät ovat kuitenkin erikoisia. Euthydemos esimerkiksi yrittää osoittaa valehtelemisen mahdottomaksi seuraavalla tavalla:
Toronto Raptors
Ensimmäiset vuodet (1995–1999)
thumb|SkyDome toimi vuosina 1995–1999 joukkueen kotiareenana. Raptors pelasi ensimmäisen kautensa Keskisessä divisioonassa ja aloitti historiansa 3. marraskuuta 1995 ottelulla New Jersey Netsiä vastaan. Raptors voitti ottelun luvuin 94–79, ja katsojia oli heti ensimmäisessä pelissä 33 306. Ensimmäinen kauden aikana joukkue voitti 21 ottelua 61:stä ja jäi divisioonansa viimeiseksi. Huonosta pelillisestä menestyksestä huolimatta Raptors oli koko liigan kolmanneksi paras yleisöjoukkue, sillä joukkueen otteluita kävi katsomassa yhteensä 950 330 katsojaa. Kauden jälkeen joukkueen takamies Damon Stoudamire valittiin NBA:n vuoden tulokkaaksi. Stoudamire oli myös joukkueen paras pistemies. Kauden jälkeen joukkueen uudeksi valmentajaksi palkattiin Darrell Walker.
Ykkösvaraus ja paluu pudotuspeleihin (2006– )
200px|thumb|Raptorsin ja [[Boston Celticsin välinen ottelu kaudella 2006–2007.]] Raptors sai vuoden 2006 varaustilaisuuteen historiansa ensimmäisen ykkösvarauksen. Tämän seura käytti Andrea Bargnanin varaamiseen, joka oli samalla ensimmäinen kerta kun eurooppalainen pelaaja aloittaa varaustilaisuuden. Euroopasta seura hankki Anthony Parkerin ja Jorge Garbajosan. Bargnanin entisestä seurasta, Benetton Trevisosta, palkattiin seuran vara-presidentiksi ja aputoimitusjohtajaksi Maurizio Gherardini. Raptors aloitti kauden haparoiden, mutta loppukautta kohden joukkue alkoi saavuttaa voittoja enemmän. Runkosarjan saldo joukkueelta oli 47–35, jolla Raptors pääsi pudotuspeleihin ja ensimmäistä kertaa seurahistoriassa kotiedun kanssa, sillä joukkue voitti oman divisioonansa. Runkosarjan jälkeen Mitchell valittiin NBA:n vuoden valmentajaksi, joka oli myös seuran historian ensimmäinen kerta. Pudotuspeleissä Raptors sai vastaansa New Jersey Netsin. Raptors onnistui voittamaan kaksi ottelua, mutta se ei auttanut, vaan Nets voitti otteluparin voitoin 4–2. Kauden jälkeen Colangelo valittiin vuoden seurajohtajaksi.
Autot
Tarina
Piston Cup -kilpa-auto Salama McQueen (Lightning McQueen) on uusi tulokas kyseisessä sarjassa. Kauden päätöskisassa hän on tasapisteissä Kunkun (The King) ja Jasu Juntin (Chick Hicks) kanssa. Kilpailun viimeisellä kierroksella McQueen näyttää jo voittavan, mutta hänen molemmat takarenkaansa räjähtävät, koska hän ei vaihtanut niitä edellisellä varikkokäynnillä. McQueen sinnittelee ruutulipulle Kunkun ja Jasun saavuttaessa häntä. Kaikki kolme tulevat maaliin yhtä aikaa ja tuloksena on tasapeli. Piston Cupin tuomaristo päättää, että mestaruus ratkaistaan heidän välillään viikon kuluttua Kaliforniassa.
McQueen yrittää päästä Kaliforniaan ennen Jasua, joten hän käskee kuljetusrekkaansa Makea (Mack) ajamaan yön yli. McQueen aikoo valvoa Maken kanssaan, mutta nukahtaakin itse. Make ei tahdo pysyä yöllä hereillä ja samalla paikalle saapuu neljä jengiautoa. He nukuttavat hänet tuutulaululla ja kiilaavat hänet ajoradan reunassa kulkeviin heräteraitoihin. Koko rekka alkaa täristä ja McQueen valuu ulos kärrystä. McQueen herää keskellä moottoritietä ja lähtee etsimään Makea, mutta lähtee seuraamaan väärää rekkaa. Yrittäessään päästä takaisin moottoritielle hän joutuu valtatie 66:lle. Hän kaahaa paniikissa ja saa sheriffin peräänsä. Sheriffin pakoputken pamahdellessa McQueen luulee sheriffin ampuvan häntä. Pakomatkan päätteeksi McQueen saapuu uinuvaan Syylari Cityyn (Radiator Springs), jossa hän vahingossa hajottaa tien kaupungin perustajan patsaalla. Lopulta hän jää puhelinvaijeriin kiinni ja menettää tajuntansa.
Maija-Liisa Lahtinen
Tutkinta
Lokakuussa 1999 Pekka Paavola etsintäkuulutettiin epäiltynä törkeästä veropetoksesta. Paavolan katsottiin saaneen Urpo Lahtiselta pimeästi 500 000 markkaa siitä, että hän järjesti Lahtisen omistaman Lehtimiehet-yhtiön myynnin Yhtyneet Kuvalehdet Oy:lle syksyllä 1988. Paavola otettiin kiinni Tampere-Pirkkalan lentoasemalla marraskuun alussa hänen palatessaan lomamatkalta Malesiasta. Tampereen käräjäoikeudessa joulukuun alussa alkaneessa oikeudenkäynnissä Paavola myönsi saaneensa Lahtiselta 400 000 markkaa, jota hän ei ollut ilmoittanut verotuksessa. Paavola tuomittiin 30 000 markan sakkoihin ja kymmenen kuukauden ehdolliseen vankeuteen törkeästä veropetoksesta, minkä lisäksi hänet velvoitettiin korvaamaan valtiolle runsaat 280 000 markkaa korkoineen. Paavola valitti tuomiostaan hovioikeuteen.
Tuomion purkuyritys
Heinäkuussa 2011 korkein oikeus hylkäsi äänestyksen jälkeen lukemin 3–2 tuomionpurkuhakemuksen, koska sen mukaan Paavolan todistuksella ei ollut vaikutusta Lahtisen saamaan vankeustuomioon. Lahtinen ilmoitti avustajansa, oikeustieteen tohtori Kari Uotin kanssa jättävänsä tuomiosta valituksen Euroopan ihmisoikeustuomioistuimeen.
I Was Made to Love Her (albumi)
I Was Made to Love Her on Stevie Wonderin seitsemäs studioalbumi, joka julkaistiin 27. elokuuta 1967 yhdysvaltalaisen levy-yhtiö Motownin Tamla-levymerkillä. Levyltä julkaistiin singlenä ”I Was Made to Love Her”, joka on yksi Wonderin menestyskappaleista. Single julkaistiin 18. toukokuuta 1967, ja siitä on tehty useita cover-versioita.
DeMar DeRozan
DeMar Darnell DeRozan (s. 7. elokuuta 1989 Compton, Kalifornia) on yhdysvaltalainen koripalloilija, joka edustaa NBA-joukkue Chicago Bullsia. Hän edusti pitkään Toronto Raptorsia. DeRozan on moninkertainen NBA:n tähdistöottelupelaaja, ja hänet on valittu sarjan kakkos- ja kolmostähdistökentällisiin.
Seurajoukkueet
Ennen ammattilaisuraansa DeRozan pelasi yliopistokoripalloa Etelä-Kalifornian yliopistossa. Vuoden 2009 varaustilaisuudessa Toronto Raptors varasi DeRozanin ensimmäisellä kierroksella yhdeksäntenä pelaajana. DeRozan edusti Raptorsia aina vuoteen 2018 asti, jolloin hän siirtyi osana pelaajakauppaa San Antonio Spursiin.
Złotówin piirikunta
Vuoden 2019 lopussa piirikunnan asukkaista 50,4 prosenttia oli naispuolisia ja 49,6 miespuolisia. Alle 18-vuotiaat muodostivat 19,1 prosenttia piirikunnan väestöstä, työikäiset 61,7 prosenttia ja eläkeläiset 19,2 prosenttia. Väestön keski-ikä oli 40,2 vuotta. Vuonna 2019 piirikunnassa syntyi 677 lasta.
Pentutehtailu
thumb|Laiminlyötyjä koiria pentutehtailijan häkissä. Pentutehtailu on säännöllistä kissojen tai koirien myytäväksi kasvattamista, jossa eläinten tarpeita laiminlyödään rahallisen voiton maksimoimiseksi. Niin kutsutussa pentutehtaassa eläimiä ei esimerkiksi hoideta asianmukaisesti tai niitä pidetään liian ahtaasti. Suositut, erityisesti pienikokoiset koirarodut ja niiden risteytykset ovat pentutehtailuun otollisia korkean hintatason ja kennelin mahdollisimman minimaalisen koon vuoksi.